ከቫይረሱ ያገገሙ ሰዎች ቁጥር 59 ደረሰ
አዲስ አበባ፡- በኢትዮጵያ ከቫይረሱ ያገገሙ ሰዎች ቁጥር 59 ደረሰ:: አንድ ተጨማሪ ሰው በቫይረሱ መያዙንም የጤና ሚኒስቴር አስታወቀ። 
የጤና ሚኒስትር ዶክተር ሊያ ታደሰ ትናንት በሰጡት ጋዜጣዊ መግለጫ እንዳስታወቁት፣ ባለፉት 24 ሰዓታት የላቦራቶሪ ምርመራ ከተደረገላቸው አንድ ሺህ 408 ሰዎች መካከል አንድ ሰው የኮሮናቫይረስ ተገኝቶበታል ። 
ቫይረሱ የተገኘባቸው ግለሰብ ኢትዮጵያዊ ሴት፣ የባህር ዳር ከተማ ነዋሪ መሆናቸውን አመልክተው ፤ በበሽታው ከተያዘ ሰው ጋር ንክኪ የነበራቸው እንደሆነም ገልፀዋል።
 ባለፉት 24 ሰዓት ውስጥ ተጨማሪ አንድ ሰው ከቫይረሱ ማገገሙን አስታውቀው፤ በአጠቃላይ በኢት ዮጵያ ከቫይረሱ ያገገሙ ሰዎች ቁጥር 59 መድረሱንም ገልፀዋል። 
በአጠቃላይ በኢትዮጵያ የኮሮና ቫይረስ
 የተገኘባቸው ሰዎች ቁጥር 131 መሆኑን ጠቁመው፤ ከእነዚህም ውስጥ 67 ሰዎች በለይቶ ህክምና ላይ መሆናቸውን፣ 59 ሰዎች ደግሞ ከቫይረሱ ማገገማቸ ውን ጠቅሰዋል። 
በቫይረሱ የሶስት ሰዎች ህይወት ማለፉ የሚታወስ ሲሆን፤ ሁለት የውጭ አገር ሰዎች ደግሞ ወደ ሀገራቸው እንዲመለሱ መደረጉ አይዘነጋም።
አዲስ ዘመን ሚያዝያ 23/2012
በጋዜጣው ሪፖርተር